મુંબઇઃ બોલિવુડ ફિલ્મ હાફ ગર્લફ્રેન્ડના રાઇટર ચેતન ભગત વિવાદોમાં ફસાયા છે. સમાચાર પ્રમામે ચેતને પોતાની વાર્તા હાફ ગર્લફ્રેન્ડમાં ડુમરાંવ રાજનો ઉલ્લેખ કર્યો છે અને રાજ પરિવારને વ્યાભીચારી બતાવ્યા છે. આ માટે ચેતને માંફી માંગી છે. ડુમરાંવ રાજ પરિવારના યુવરાજ ચંદ્રવિજય સિંહે દિલ્હીના તીસ હજારી કોર્ટમાં ચેતન ભગત સામે ત્રણ કરોડ રૂપિયાનો માનહાનીનો કેસ કર્યો હતો. કેસ કર્યા બાદ ચેતન ભગતે પોતાની વાર્તામાં થોડા ફેરફાર કર્યા છે. રાજ પરિવારનું નામ ડુમરાંવની જગ્યાએ સિમરાંવ કરી દીધું છે. હાલમાં રજૂ થયેલી ફિલ્મમાં પણ સિમરાંવનો જ ઉલ્લેખ કરવામાં આવ્યો છે.